فرانسالی اؤزل گوجلر، ترور هؤرگوتو داعشه قاتیلان فرانسالی تروریستلرین آرخاسیندا.
وال ایستریت ژوورنال، عراق‌لی ظابط‌لره و فران‌سالی رسمی وظیفه‌لی‌لره دایاندیردیغی خبرینده، فرانسالی اؤزل گوجلری‌نین سون آیلاردا داعشه قاتیلان فران‌سالی تروریست‌لرین تعقیب و جزالاندیریلماسی اوچون عراق‌لی عسگرلرله امکداش‌لیق ائتدیگینی یازدی.
فرانسالی اؤزل گوجلری، اؤتجه‌لیک‌لی هدف اولان ان آز 30 نفرین آدلارینی و شکیل‌لرینی، ترورلا مباریزه ائدن عراق‌لی حربی بیرلیک‌لره چاتدیردی.
موصول عملیاتیندا وظیفه‌لی عراق‌لی قوموتانلارین وئردیگی بیلگییه گؤره ایسه عراق اوردوسو، توپچو آتیشی و قورو عملیاتلارییلا بیر چوخ فرانسالی تروریستی اؤلدوردو.
خبرده، سؤز قونوسو گیزلی عملیاتین مقصدی‌نین، داعشه قاتیلان فرانسالی‌لارین ائولرینه دؤنوب فرانسا اوچون بیر تهدید اولوشدورمایاجاغی‌نین کسینلشدیریلمه‌سی اولدوغو قید ائدیلدی.
فرانسالی اؤزل گوجلری‌نین، داعش منسوبو اولدوغو دوشونولن و فران‌سا طرفین‌دن آختاریلان 27 تروریستین لیسته‌سینی گئچن ایل موصول عملیاتی‌نین باشلانغیجیندا عراق‌لی عسگرلره پایلادیغی ایفاده ائدیلیر.
